system
Răspunde în limba română, în stilul Wikipedia, cat mai corect gramatical.
user
Cum ai descrie Listă de partide politice din România?
assistant
Aceasta este o listă a partidelor politice din România. România are un sistem multipartid democratic, cu numeroase partide politice, în care un partid politic nu are adesea șansa de a obține majoritate parlamentară singur și, astfel, partidele trebuie să colaboreze între ele pentru a forma guverne de coaliție. Actualul sistem a fost instituit în urma Revoluției Române din 1989 și a adoptării unei noi constituții în 1991; înainte de aceste evenimente, România era un stat cu un singur partid sub conducerea Partidului Comunist Român (PCR).

De la începutul anilor 1990, politica românească a cunoscut o scădere treptată a numărului de partide politice care au intrat în Parlament și o relativă consolidare a celor existente pe linii ideologice. Partidele politice majore pot fi grupate aproximativ în trei „familii” principale, mai precis liberale, social-democrate sau conservatoare. Grupurile extremiste au un profil politic relativ scăzut în România, în ciuda creșterii popularității partidelor politice de extremă dreapta și eurosceptice în multe țări ale Uniunii Europene (UE) în anii 2010.

Traseismul politic rămâne totuși o problemă foarte îngrijorătoare și semnificativă, la fel ca și corupția pe scară largă, ceea ce duce la un nivel general scăzut de încredere a publicului în partidele politice (12% în decembrie 2014). Pentru a contracara această percepție, cele mai mari două partide din 2015 (și anume social-democrații și naționali liberali) ar fi inițiat o serie de reforme interne pentru a-și consolida criteriile de integritate și a impune sancțiuni disciplinare membrilor de partid anchetați sau condamnați pentru acuzații de corupție.

Cadru legal 
Articolul 40 din Constituția României prevede că cetățenii se pot asocia liber în partide politice, cu excepția judecătorilor, a personalului militar și de poliție, precum și a altor funcționari publici care sunt apolitici prin lege. Același articol interzice partidele politice care militează împotriva pluralismului politic, domniei legii, și suveranității și integrității teritoriale a României. Sistemul de partide din România este reglementat de Legea nr. 14/2003 privind partidele politice; legea prevedea inițial o listă de 25.000 de susținători, cu reședința în cel puțin 18 județe și Municipiul București, pentru ca un partid politic să fie înregistrat oficial.

Cu toate acestea, în februarie 2015, Partidul Pirat din România, neînregistrat, a depus o plângere la Curtea Constituțională, argumentând că cerința listei este o încălcare a dispozițiilor constituționale privind libertatea de asociere. Ulterior, Curtea a anulat cerința ca neconstituțională, iar pe 6 mai 2015, Parlamentul României a aprobat o versiune modificată a legii, care permite formarea unui partid politic cu 3 semnături.

Partide parlamentare 

Partidele parlamentare sunt partidele politice care au reprezentanți în Senat și/sau Camera Deputaților.

Grupuri independente din parlament 

Cuprinde partide din parlament care nu au participat sau trecut pragul de 5% la alegeri, dar unul sau mai mulți dintre membrii ai unui partid parlamentar s-au afiliat partidului/grupului parlamentar respectiv.

Parlamentul European 

Pe lângă partidele reprezentate în Parlamentul României, următoarele partide au reprezentare numai în Parlamentul European:

Partide extra-parlamentare

Partide desființate 
 Acțiunea Populară - absorbit de PNL
 Partidul Republican - autodizolvat
 Partidul Unității Națiunii Române - absorbit de Partidul Conservator
 Partidul Vieții Românești (PVR)
 Partidul Socialist al Muncii (PSM)
 Partidul Popular
 Alianța pentru România - fuziune cu PNL
 Partidul Democrat Liberal - fuziune cu PNL
 Partidul Alianța Liberalilor și Democraților - fuziune cu PNL (2022)
 Partidul Democrat Agrar din România (PDAR)
 Partidul Alianța Civică (PAC) - fuziune cu PNL
 Forța Civică  - fuziune cu PDL
 Frontul Democrat al Salvării Naționale - redenumit Partidul Democrației Socialiste din România, a fuzionat cu PSDR pentru a forma PSD
 Frontul Salvării Naționale - redenumit Partidul Democrat, a absorbit Partidul Liberal Democrat și a devenit Partidul Democrat Liberal
 Forța Democrată din România - desființat în 2013
 Uniunea Forțelor de Dreapta - absorbit de PNL
 Partidul Solidarității Sociale - absorbit de PDSR
 Partidul Național Român (1998) - a fuzionat cu PD
 Partidul Național Democrat Creștin - autodizolvat
 Partidul Inițiativa Națională - absorbit de UNPR
 Partidul Liberal'93 - absorbit de PNL
 Partidul Conservator (PC) - fuzionat cu PLR
 Partidul Liberal Reformator (PLR) - fuzionat cu PC
 Partidul Poporului - Dan Diaconescu (PP-DD) - absorbit de UNPR
 Partidul Libertate, Unitate și Solidaritate (PLUS) - absorbit în USR PLUS
 USR PLUS - a revenit la denumirea de USR
 Partidul Alianța Liberalilor și Democraților - absorbit în PNL
 Partidul Popular Maghiar din Transilvania - a fuzionat cu PCM pentru a forma Alianța Maghiară din Transilvania 
 Partidul Civic Maghiar - a fuzionat cu PPMT pentru a forma Alianța Maghiară din Transilvania

Partide din perioada comunistă 
Deși partidele nu au fost recunoscute în perioada comunistă și nu erau relevante politic, următoarele au fost forțele politice recunoscute oficial:

Au mai existat unele forțe politice cărora li s-a permis să existe, cu un statut neclar, până în 1948.

Vezi și  
 Partidele minorităților etnice din România
 Politica României

Note

Referințe

Bibliografie 
 Ion Constantinescu, "Dr. N. Lupu: «Dacă și d-ta ai fi fost bătut...»" în Magazin Istoric, August 1971
 Victor Frunză, Istoria stalinismului în România, Editura Humanitas, București, 1990
 Victoria Gabriela Gruber, Despre Partidul Național Liberal (Gheorghe Brătianu) (PDF)
 Gabriel Marin, "Între culpabilitate și mit: George Călinescu - Un istoric literar român în timpul regimului comunist" , în Erasmus, 1997
 Dubla criză a "României profunde" , 12 iulie 2005, Paula Mihailov, Jurnalul Național
 Vasile Niculae, Ion Ilincioiu, Stelian Neagoe, Doctrina țărănistă în România. Antologie de texte, Editura Noua Alternativă, București, 1994
 Z. Ornea, George Panu - Amintiri de la "Junimea" din Iași, Ed. Minerva, București, 1998
 Petre Otu, "1946-1947. Se pregătește guvernul Argetoianu!" , în Magazin Istoric, May 2000
 Ioan Scurtu, Viața Politică din România 1918–1914, Editura Albatros, București, 1982
 M. Ștefan, "În umbra Cortinei de Fier", în Magazin Istoric, November 1995
 Francisco Veiga, Istoria Gărzii de Fier, 1919-1941: Mistica ultranaționalismului, Humanitas, București, 1993
 Nicolae Videnie, "«Alegerile» din martie 1948: epilogul listelor electorale alternative. Obsesia unanimității - primii pași", în Dosarele Istoriei, 11/V, 2000
 Ioan Scurtu, Theodora Stănescu-Stanciu, Georgiana Margareta Scurtu, Istoria românilor între anii 1918-1940: IV. Partidele politice în primul deceniu interbelic

Bibliografie suplimentară 
 Enciclopedia istoriei politice a României: 1859-2002, Stelian Neagoe, Editura Institutului de Științe Politice și Relații Internaționale, 2003
 Oameni politici români - enciclopedie, Stelian Neagoe, Editura Machiavelli, București, 2007 - recenzie

Legături externe 
 Legislatia referitoare la finantarea Partidelor Politice
 Democrația internă în partidele românești

România
Listă
Partide politice